Diari Oficial de la Generalitat Valenciana


Sumari del DOGV 9765, del 12-01-2024 (2024/70)

Anunci sobre l'obtenció de terrenys per al projecte d'adequació de la zona verda O/IV-31/142 i obertura de viari accés des del carrer d'Ernest Ferrando.
--------------------------------------------------------------------------------------------------------------------------------------------------------

### Dades del document

Número de DOGV
:   9765

Data del DOGV
:   12-01-2024

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2024/70


Data del document
:   29-12-2023

Organisme emissor
:   Ajuntament de Paterna

Tipus de document
:   Anunci

Descriptors 

:   * pla d'urbanisme
    * administració local

Anunci sobre l'obtenció de terrenys per al projecte d'adequació de la zona verda O/IV-31/142 i obertura de viari accés des del carrer d'Ernest Ferrando. [2024/70]  
Pel Ple de l'Ajuntament, en la sessió celebrada el passat 22 de desembre del 2023, es va estimar necessària l'obtenció dels terrenys afectats per a dur a terme l'execució del projecte d'obra d'adequació de la zona verda U/IV-31/142 i reobertura de vial d'accés des del carrer Ernest Ferrando, d'acord amb el projecte d'expropiació redactat, considerant implícita la declaració d'utilitat pública i necessitat d'ocupació dels immobles, la relació concreta dels quals, individualitzada i valorada s'aprova i es conté en el projecte esmentat.  
També es va resoldre seguir l'expropiació, obrint un termini d'informació pública, perquè els titulars dels drets afectats per l'expropiació puguen aportar les dades que permeten la rectificació dels possibles errors que s'estimen continguts en la relació publicada, o oposar-se a l'ocupació dels béns i drets, per motius de forma o de fons que han de justificar adequadament.  
Pel present anunci, es fa pública la relació concreta i individualitzada dels béns afectats d'expropiació, que és la següent:  
- Parcel·la 1  
Referència cadastral: no n'hi ha  
Superfície: 1.223 m²  
Titular: desconegut  
Límits: la parcel·la queda delimitada en la part superior per la séquia de Moncada, en la part inferior per la línia del ferrocarril, en el costat oest per la parcel·la cadastral 0051770IH8465R4605YE, de recent adquisició municipal i en la part est per la parcel·la cadastral 3325973UM5850Q7207UZ, de recent inscripció i validació.  
Càrregues: es desconeixen  
  
- Parcel·la 2:  
Referència cadastral: 8857406LH1701M3044EG.  
Superfície: 643 m².  
Titulars: Lorenzo Agustí Pons (1/3 del total), Helena Agustí Pons (1/3 del total) i María Agustí Pons (1/3 del total).  
Límits: la parcel·la queda delimitada en la part superior per la séquia de Moncada, en la part inferior per la línia del ferrocarril i en el costat oest per la finca immatriculada referenciada com a parcel·la 1 anteriorment, i pel costat est amb la finca de recent adquisició municipal, amb referència cadastral 0255724YJ2705N0001U.  
Càrregues: embargament de l'Agència Tributària sobre un dels terços. I afectada pel recurs contenciós administratiu amb referència PO 158/2023, que se seguix en el Jutjat Contenciós Administratiu núm. 4 de València, quant a la seua superfície i titularitat.  
Se seguirà l'expropiació individualment, obrint informació pública, durant un termini de quinze dies, perquè els titulars de drets afectats per l'expropiació puguen aportar totes les dades que permeten la rectificació dels possibles errors que s'estimen comesos en la relació publicada, o oposar-se a l'ocupació o disposició dels béns o drets per motius de forma o de fons que han de fonamentar motivadament; i se'ls requerix perquè aporten la documentació necessària que acredite l'exacta propietat dels terrenys.  
Pel que fa a l'esmena d'errors en la descripció material i legal dels béns, qualsevol persona natural o jurídica podrà comparéixer al·legant els antecedents o referències que estime pertinents.  
  
Si no es produïxen reclamacions, es considerarà aprovada definitivament la relació concreta de béns, i iniciat l'expedient expropiatori, i s'invitarà els interessats perquè proposen un preu que propicie l'adquisició per mutu acord.  
Igualment, es publica perquè servisca de notificació a qui resulten desconeguts, en compliment de l'article 44 de la Llei 39/2015, de 2 d'octubre, de procediment administratiu comú de les administracions públiques.  
  
Paterna, 29 de desembre de 2023.- La tinenta d'alcalde de Presidència i Projectes Estratègics: Eva Pérez López.